.td_uid_3_60cdf73c635a5_rand.td-a-rec-img{text-align:left}.td_uid_3_60cdf73c635a5_rand.td-a-rec-img img{margin:0 auto 0 0} L-ewwel Mużew tal-Futbol Malti, fil-grawnd Nazzjonali f'Ta' Qali, jirrappreżenta aktar minn ċelebrazzjoni tal-120 sena mit-twaqqif tal-Assoċjazzjoni tal-Futbol Malti (MFA). Dan qalu l-President tal-FIFA Gianni Infantino, waqt l-inawgurazzjoni ta' dan il-mużew, li għaliha kien hemm preżenti l-Ministru għall-Kwalità tal-Ħajja Julia Farrugia Portelli, is-Segretarju Parlamentari għall-Isport, Clifton Grima, u l-President tal-MFA Bjorn Vassallo. #td_uid_2_60cdf73c5fb41 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/06/19145123/pr211166c-80x60.jpg) 0 0 no-repeat}#td_uid_2_60cdf73c5fb41 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/06/19145134/pr211166b-80x60.jpg) 0 0 no-repeat}#td_uid_2_60cdf73c5fb41 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/06/19145147/pr211166a-80x60.jpg) 0 0 no-repeat}#td_uid_2_60cdf73c5fb41 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/06/19145110/pr211166d-80x60.jpg) 0 0 no-repeat} 1 minn 4 Ritratt: MISW Infantino qal li l-mużew "imur lil hinn minn sempliċiment ċelebrazzjoni tal-futbol," u faħħar ix-xogħol li għamel il-Gvern Malti mat-tfal u ż-żgħażagħ f'dan l-isport. Min-naħa l-oħra, Bjorn Vassallo spjega li l-ftuħ ta' mużew li jħares lura lejn l-istorja tal-MFA u tal-futbol Malti hija xi ħaġa sabiħa. Li dan seħħ quddiem il-President tal-FIFA, irrimarka Vassallo, kien ta' unur ikbar li kompla jagħmel mument storiku bħal dan iktar speċjali. Il-mużew, spjega Vassallo, juri l-progress li diġà sar fil-futbol Malti, u li se jkompli jsir fil-futur. Il-Ministru Farrugia Portelli saħqet li l-futbol f'Malta jista' jkun ta' kontribut akbar għall-komunità internazzjonali tal-futbol. Ma' dan, hija qalet li l-futbol jista' jippromwovi l-prinċipju tas-solidarjetà u li "l-kampanja ta' bħalissa kontra r-razziżmu u l-mod kif id-dinja sportiva ngħaqdet f'appoġġ għall-plejer Daniż Christian Eriksen huma prova ta' dan." Is-Segretarju Parlamentari Clifton Grima qal li dan il-mużew juri li l-istorja tal-futbol Malti hija ħajja u mimlija mumenti li paxxew lill-partitarji li jsegwuh. Grima qal ukoll li jħares 'il quddiem biex il-Gvern jaħdem aktar mal-MFA biex Malta jkollha futbol ta' livell aħjar. .td_uid_4_60cdf73c638ba_rand.td-a-rec-img{text-align:left}.td_uid_4_60cdf73c638ba_rand.td-a-rec-img img{margin:0 auto 0 0}